Voormalige Malediviese president gearresteer | Nuus24
Voormalige Malediviese president gearresteer
Maledive gaan dalk vroeër verkiesing hou
Lasbrief uitgereik vir pres. Mohamed Nasheed
Nasheed verwerp dagvaarding deur polisie
Colombo – Die polisie in Maledive het Maandag die land se eerste demokratiese president Mohamed Nasheed in hegtenis geneem. Die inhegtenisname kom 'n week nadat Nasheed versuim het om by die begin van 'n nuwe verhoor in verband met magsmisbruik op te daag."Pres. Nasheed was van betogende ondersteuners gegryp, in hegtenis geneem en van Fares-Mathoda weggeneem," het Hamid Abdul Ghafoor, woordvoerder van sy party, op Twitter gesê. Die inhegtenisname kom nadat 'n spesiale hof die polisie Sondag beveel het om Nasheed aan te keer. Die magistraatshof op die eiland Hulhumale het die lasbrief uitgereik nadat Nasheed vir 'n tweede keer nie by sy verhoor opgedaag het nie. Volgens 'n hofbeampte moet die polisie Nasheed in aanhouding hou totdat hy in die hof moet verskyn. Nasheed het in Februarie tydens 'n mediakonferensie, wat op televisie uitgesaai is, bedank ná oproerigheid deur die polisie en weke van betogings. Nasheed, wat die Maledive se eerste demokratiese verkiesing in 2008 gewen het, hou vol hy gaan nie 'n regverdige verhoor kry nie.– Volg Nuus24 op Twitter.
Lees meer oor: mohamed nasheed | colombo VOLGENDE OP NUUS24X